Það bárust stórfréttir frá Open Medicine Foundation stofnuninni í vikunni . Loksins virðist vera hægt að sýna fram á mælanleg frávik hjá ME sjúklingum – eitthvað sem beðið hefur verið eftir árum og áratugum saman . Þetta er einmitt það sem allir hafa vonast til að sjá svo hægt sé að sýna fram á með óyggjandi hætti að þessi sjúkdómur sé ekki af andlegum toga heldur vegna líkmlegra þátta sem sjúklingurinn hefur ekki stjórn á . Vonir standa til að hægt verði að útbúa einfalt próf og koma því í almenna notkun . Rannsóknin sem gaf þessar merku niðurstöður var gerð á 40 viðföngum ; 20 sjúklingum og 20 heilbrigðum til samanburðar . Það tók langan tíma að finna sjúklingana því það þarf að tryggja svo óyggjandi sé að þeir séu raunverulega með ME en ekki einhvern annan sjúkdóm með svipuð einkenni . Blóðsýni voru tekin úr viðföngunum og ýmsar rannsóknir gerðar . Sú sem um ræðir gekk út að á láta frumur takast á við álag . Það er einfalt mál að gera það ; bara að setja svolítið salt í blóðsýnin því saltið fer inn í frumurnar sem þurfa þá að hreinsa það út aftur . Til þess nota frumurnar orku og markmiðið var að athuga hvort mælanlegur munur væri á viðbrögðum fruma úr sjúklinum annars vegar og heilbrigðra hins vegar . Munurinn var mjög greinilegur og hann er sýndur á meðfylgjandi skýringarmynd . Sjúklingar eru merktir með rauðu , samanburðarviðföng með bláu . Myndin er úr fyrirlestri Rod Davis um rannsóknina .